title: Решение (ЕС) 2015/643 на Европейския парламент и на Съвета от 15 април 2015 година за мобилизиране на средства от Европейския фонд за приспособяване към глобализацията (заявление EGF/2014/016 IE/Lufthansa Technik от Ирландия)

text:
               24.4.2015

               BG

               Официален вестник на Европейския съюз

               L 106/27

         РЕШЕНИЕ (ЕС) 2015/643 НА ЕВРОПЕЙСКИЯ ПАРЛАМЕНТ И НА СЪВЕТА
   от 15 април 2015 година
   за мобилизиране на средства от Европейския фонд за приспособяване към глобализацията (заявление EGF/2014/016 IE/Lufthansa Technik от Ирландия)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз,
   като взеха предвид Регламент (ЕС) № 1309/2013 на Европейския парламент и на Съвета от 17 декември 2013 г. относно Европейския фонд за приспособяване към глобализацията (2014—2020 г.) и за отмяна на Регламент (ЕО) № 1927/2006 (1), и по-специално член 15, параграф 4 от него,
   като взеха предвид Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление (2), и по-специално точка 13 от него,
   като взеха предвид предложението на Европейската комисия,
   като имат предвид, че:

               (1)

               Европейският фонд за приспособяване към глобализацията („ЕФПГ“) е създаден, за да осигурява подкрепа за съкратените работници и самостоятелно заетите лица, чиято дейност е преустановена в резултат на големи структурни промени в моделите на световната търговия вследствие на глобализацията, в резултат на продължаващата световна финансова и икономическа криза, предмет на разпоредбите на Регламент (ЕО) № 546/2009 на Европейския парламент и на Съвета (3), или в резултат на нова световна финансова и икономическа криза и с цел подпомагане на повторната им интеграция на пазара на труда.

               (2)

               Член 12 от Регламент (EС, Евратом) № 1311/2013 (4) на Съвета дава възможност за мобилизиране на ЕФПГ в рамките на максимален годишен размер от 150 милиона евро (по цени от 2011 г.).

               (3)

               На 19 септември 2014 г. Ирландия подаде заявление за мобилизиране на средства от ЕФПГ с оглед на извършени съкращения в дружеството Lufthansa Technik Airmotive Ireland LTD и при двама доставчици в Ирландия., като впоследствие предостави допълнителна информация съгласно член 8, точка 3 от Регламент (ЕС) № 1309/2013. Заявлението отговаря на изискванията за определяне на финансово участие от ЕФПГ, определени в член 13 от Регламент (ЕС) № 1309/2013.

               (4)

               Поради това следва да бъдат мобилизирани средства от ЕФПГ за предоставянето на финансово участие в размер на 2 490 758 EUR по подаденото от Ирландия заявление,

         ПРИЕХА НАСТОЯЩОТО РЕШЕНИЕ:
   Член 1
   В рамките на общия бюджет на Европейския съюз за финансовата 2015 година се мобилизират средства от Европейския фонд за приспособяване към глобализацията за осигуряване на сумата от 2 490 758 EUR под формата на бюджетни кредити за поети задължения и бюджетни кредити за плащания.
   Член 2
   Настоящото решение се публикува в Официален вестник на Европейския съюз.

      Съставено в Брюксел на 15 април 2015 година.

            За Европейския парламент

            Председател

         M. SCHULZ

            За Съвета

            Председател

         Z. KALNIŅA-LUKAŠEVICA

      (1)  ОВ L 347, 20.12.2013 г., стр. 855.

      (2)  ОВ C 373, 20.12.2013 г., стр. 1.

      (3)  Регламент (ЕО) № 546/2009 на Европейския парламент и на Съвета от 18 юни 2009 г. за изменение на Регламент (ЕО) № 1927/2006 на Европейския парламент и на Съвета за създаване на Европейски фонд за приспособяване към глобализацията (ОВ L 167, 29.6.2009 г., стр. 26).

      (4)  Регламент (EC, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020 (ОВ L 347, 20.12.2013 г., стр. 884).


title: 2014/621/ЕС: Решение на Европейския парламент от 3 април 2014 година относно освобождаването от отговорност във връзка с изпълнението на бюджета на Съвместното предприятие Artemis за финансовата 2012 година

text:
               5.9.2014

               BG

               Официален вестник на Европейския съюз

               L 266/311

         РЕШЕНИЕ НА ЕВРОПЕЙСКИЯ ПАРЛАМЕНТ
   от 3 април 2014 година
   относно освобождаването от отговорност във връзка с изпълнението на бюджета на Съвместното предприятие Artemis за финансовата 2012 година
   (2014/621/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Съвместното предприятие Artemis за финансовата 2012 година,

               —

               като взе предвид доклада на Сметната палата относно годишните отчети на съвместното предприятие Artemis за финансовата 2012 година, придружен от отговорите на Съвместното предприятие (1),

               —

               като взе предвид препоръката на Съвета от 18 февруари 2014 г. (05851/2014 – C7-0053/2014),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕО) № 74/2008 на Съвета от 20 декември 2007 г. за създаване на съвместно предприятие Artemis за изпълнение на съвместната технологична инициатива за вградени компютърни системи (4), и по-специално член 11, параграф 4 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 относно Финансовия регламент, приложим за общия бюджет на Европейските общности (5),

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (6), и по-специално член 108 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол (A7-0203/2014),

               1.

               Освобождава от отговорност изпълнителния директор на Съвместното предприятие Artemis във връзка с изпълнението на бюджета на Съвместното предприятие за финансовата 2012 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на изпълнителния директор на Съвместното предприятие Artemis, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 369, 17.12.2013 г., стр. 1.

      (2)  ОВ L 248, 16.9.2002 г., стр. 1.

      (3)  ОВ L 298, 26.10.2012 г., стр. 1.

      (4)  ОВ L 30, 4.2.2008 г., стр. 52.

      (5)  ОВ L 357, 31.12.2002 г., стр. 72.

      (6)  ОВ L 328, 7.12.2013 г., стр. 42.


title: 2014/617/ЕС: Решение на Европейския парламент от 3 април 2014 година относно освобождаването от отговорност във връзка с изпълнението на бюджета на Европейската агенция за управление на оперативното сътрудничество по външните граници на държавите членки на Европейския съюз за финансовата 2012 година

text:
               5.9.2014

               BG

               Официален вестник на Европейския съюз

               L 266/301

         РЕШЕНИЕ НА ЕВРОПЕЙСКИЯ ПАРЛАМЕНТ
   от 3 април 2014 година
   относно освобождаването от отговорност във връзка с изпълнението на бюджета на Европейската агенция за управление на оперативното сътрудничество по външните граници на държавите членки на Европейския съюз за финансовата 2012 година
   (2014/617/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската агенция за управление на оперативното сътрудничество по външните граници на държавите членки на Европейския съюз за финансовата 2012 година,

               —

               като взе предвид доклада на Сметната палата относно годишните отчети на Европейската агенция за управление на оперативното сътрудничество по външните граници на държавите членки на Европейския съюз за финансовата 2012 година, придружен от отговорите на Агенцията (1),

               —

               като взе предвид препоръката на Съвета от 18 февруари 2014 г. (05849/2014 – C7–0054/2014),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕО) № 2007/2004 на Съвета от 26 октомври 2004 г. за създаване на Европейска агенция за управление на оперативното сътрудничество по външните граници на държавите членки на Европейския съюз (4), и по-специално член 30 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5),

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (6), и по-специално член 108 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол и становището на комисията по граждански свободи, правосъдие и вътрешни работи (A7–0181/2014),

               1.

               Освобождава от отговорност изпълнителния директор на Европейската агенция за управление на оперативното сътрудничество по външните граници на държавите членки на Европейския съюз във връзка с изпълнението на бюджета на Агенцията за финансовата 2012 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на изпълнителния директор на Европейската агенция за управление на оперативното сътрудничество по външните граници на държавите членки на Европейския съюз, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 365, 13.12.2013 г., стр. 251.

      (2)  ОВ L 248, 16.9.2002 г., стр. 1.

      (3)  ОВ L 298, 26.10.2012 г., стр. 1.

      (4)  ОВ L 349, 25.11.2004 г., стр. 1.

      (5)  ОВ L 357, 31.12.2002 г., стр. 72.

      (6)  ОВ L 328, 7.12.2013 г., стр. 42.


title: Решение на Съвета от 21 декември 2005 година за сключване на Споразумение под формата на размяна на писма между Европейската общност и Нова Зеландия съгласно член XXIV:6 и член XXVIII от Общото споразумение за митата и търговията (ГАТТ), 1994 година относно измененията на отстъпките в таблиците за Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република в хода на тяхното присъединяване им към Европейския съюз

text:
Важна правна забележка

|

32005D0959

Официален вестник n° L 347 , 30/12/2005 стр. 0078 - 0079 Официален вестник n° L 175 , 29/06/2006 стр. 0332 - 0333

		Решение на Съветаот 21 декември 2005 годиназа сключване на Споразумение под формата на размяна на писма между Европейската общност и Нова Зеландия съгласно член XXIV:6 и член XXVIII от Общото споразумение за митата и търговията (ГАТТ), 1994 година относно измененията на отстъпките в таблиците за Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република в хода на тяхното присъединяване им към Европейския съюз(2005/959/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 133 във връзка с член 300, параграф 2, първа алинея, първо изречение от него,като взе предвид предложението на Комисията,като има предвид, че:(1) На 22 март 2004 г. Съветът упълномощи Комисията да започне преговори с някои други членове на Световната търговска организация по член XXIV:6 от Общото споразумение за митата и търговията (ГАТТ), 1994 г., в хода на присъединяването към Европейския съюз на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република.(2) Преговорите бяха водени от Комисията, съгласувано с Комитета, създаден с член 133 от Договора, и в рамките на директивите за преговори, издадени от Съвета.(3) Комисията завърши преговорите за Споразумение под формата на размяна на писма между Европейската общност и Нова Зеландия в изпълнение на член XXIV:6 и член XXVIII на ГАТТ, 1994 г. Посоченото споразумение следва поради това да бъде одобрено.(4) Мерките, необходими за изпълнение на настоящото решение, следва да се приемат в съответствие с Решение 1999/468/ЕО на Съвета от 28 юни 1999 г. относно установяване на условията и реда за упражняване на изпълнителните правомощия, предоставени на Комисията [1],РЕШИ:Член 1Споразумението под форма на размяна на писма между Европейската общност и Нова Зеландия съгласно член XXIV:6 и член XXVIII от Общото споразумение за митата и търговията (ГАТТ), 1994 г., относно измененията на отстъпките в таблиците на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република в хода на тяхното присъединяване към Европейския съюз, с оглед на оттеглянето на конкретни отстъпки във връзка с оттеглянето на таблиците за Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република в хода на тяхното присъединяване им към Европейския съюз, се одобрява от името на Общността.Текстът на споразумението под формата на размяна на писма е приложен към настоящото решение.Член 2Комисията приема подробни правила за изпълнение на споразумението под формата на размяна на писма в съгласие с процедурата, определена в член 3 от настоящото решение.Член 31. Комисията се подпомага от Управителен комитет по зърнените култури, създаден с член 25 от Регламент (ЕО) № 1784/2003 от 29 септември 2003 г. на Съвета относно общата организация на пазара на зърнени култури [2], или от съответния комитет, създаден със съответния член на регламента относно общата организация на пазара за съответния продукт.2. При позоваване на настоящия параграф, се прилагат членове 4 и 7 от Решение 1999/468/ЕО.Периодът, предвиден в член 4, параграф 3 от Решение 1999/468/ЕО, се установява на един месец.3. Комитетът приема свой процедурен правилник.Член 4Председателят на Съвета се оправомощава да определи лице/а, упълномощен/и за подписване на Споразумението, което задължава Общността [3].Съставено в Брюксел на 21 декември 2005 година.За СъветаПредседателB. Bradshaw[1] ОВ L 184, 17.7.1999 г., стр. 23.[2] ОВ L 270, 21.10.2003 г., стр. 78. Регламент, изменен с Регламент (ЕО) № 1154/2005 на Комисията (ОВ L 187, 19.7.2005 г., стр. 11).[3] Датата на влизане в сила на Споразумението ще се публикува в Официален вестник на Европейския съюз от Генералния секретариат на Съвета.--------------------------------------------------


title: 2009/245/ЕО: Решение на Европейската централна банка от 6 март 2009 година относно дерогациите, които могат да бъдат предоставени съгласно Регламент (ЕО) № 958/2007 относно статистиката на активите и пасивите на инвестиционните фондове (ЕЦБ/2007/8) (ЕЦБ/2009/4)

text:
               18.3.2009

               BG

               Официален вестник на Европейския съюз

               L 72/21

      РЕШЕНИЕ НА ЕВРОПЕЙСКАТА ЦЕНТРАЛНА БАНКА

   от 6 март 2009 година
   относно дерогациите, които могат да бъдат предоставени съгласно Регламент (ЕО) № 958/2007 относно статистиката на активите и пасивите на инвестиционните фондове (ЕЦБ/2007/8)
   (ЕЦБ/2009/4)
   (2009/245/ЕО)
   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Регламент (ЕО) № 958/2007 на Европейската централна банка от 27 юли 2007 г. относно статистиката на активите и пасивите на инвестиционните фондове (ЕЦБ/2007/8) (1), и по специално член 3, параграф 2 от него,
   като има предвид, че в член 3, параграф 2 от Регламент (ЕО) № 958/2007 (ЕЦБ/2007/8) се предвижда, че дерогациите от изискванията за статистическа отчетност могат да бъдат предоставени на инвестиционни фондове, към които се прилагат национални счетоводни правила, позволяващи оценка на техните активи по-рядко, отколкото на тримесечие. Разпоредбата предвижда също така, че Управителният съвет определя категориите инвестиционни фондове, на които националните централни банки (НЦБ) могат да предоставят дерогации по своя преценка,
   ПРИЕ НАСТОЯЩОТО РЕШЕНИЕ:
   Член 1
   Дерогации
   Категориите инвестиционни фондове, на които НЦБ могат да предоставят дерогации съгласно член 3, параграф 2 от Регламент (ЕО) № 958/2007 (ЕЦБ/2007/8), са определени в приложението към настоящото решение. Управителният съвет преразглежда тези категории най-малко на всеки 3 години.
   Член 2
   Заключителна разпоредба
   Адресати на настоящото решение са НЦБ на държавите-членки, приели еврото.

      Съставено във Франкфурт на Майн на 6 март 2009 година.

            Председател на ЕЦБ

         Jean-Claude TRICHET

      (1)  ОВ L 211, 11.8.2007 г., стр. 8.

      ПРИЛОЖЕНИЕ
      Категории инвестиционни фондове, за които могат да бъдат предоставени дерогации съгласно член 3, параграф 2 от Регламент (ЕО) № 958/2007 (ЕЦБ/2007/8)

                  Държава-членка

                  Наименование на категория инвестиционен фонд

                  Правен акт, отнасящ се до категорията

                  Правен акт, определящ честотата на оценка

                  Честота на оценка съгласно националното законодателство

                  наименование на правния акт

                  номер/дата на правния акт

                  съответни разпоредби

                  наименование на правния акт

                  номер/дата на правния акт

                  съответни разпоредби

                  Гърция

                  Εταιρίες επενδύσεων σε ακίνητη περιουσία
                  (Инвестиционни дружества за недвижими имоти)

                  Αμοιβαία Κεφάλαια Ακίνητης Περιουσίας — Εταιρίες Επενδύσεων σε Ακίνητη Περιουσία και άλλες διατάξεις
                  (Закон за взаимните фондове, инвестиращи в недвижими имоти — инвестиционни дружества, инвестиращи в недвижими имоти, и други правни разпоредби)

                  № 2778 от 30 декември 1999 г.

                  Член 21

                  Αμοιβαία Κεφάλαια Ακίνητης Περιουσίας — Εταιρίες Επενδύσεων σε Ακίνητη Περιουσία και άλλες διατάξεις
                  (Закон за взаимните фондове, инвестиращи в недвижими имоти — инвестиционни дружества, инвестиращи в недвижими имоти, и други правни разпоредби)

                  № 2778 от 30 декември 1999 г.

                  Член 22, параграф 7 и член 27, параграфи 3 и 4

                  Годишно

                  Франция

                  Fonds commun de placement à risque
                  (Взаимни фондове за рисков капитал)

                  Code monétaire et financier
                  (Паричен и финансов кодекс)

                  Глава IV, раздел 1, подраздел 10 от L214-36 до L214-38

                  Règlement général de l’Autorité des marchés financiers
                  (Общ регламент на Службата за финансови пазари)

                  Книга IV, член 141-13

                  Два пъти годишно

                  Франция

                  Sociétés civiles de placement immobilier
                  (Инвестиционни дружества за недвижими имоти)

                  Code monétaire et financier

                  Глава IV, раздел 3, от L214-50 до L214-84

                  Règlement général de l’Autorité des marchés financiers

                  Книга IV, член 422-44

                  Годишно

                  Франция

                  Organismes de placement collectif immobilier
                  (Предприятия за колективно инвестиране в недвижими имоти)

                  Code monétaire et financier

                  Глава IV, раздел 5, от L214-89 до L214-146

                  Règlement général de l’Autorité des marchés financiers

                  Книга IV, член 424-66

                  Два пъти годишно

                  Италия

                  Fondi chiusi
                  (Затворени фондове)

                  Decreto legislativo — Testo unico delle disposizioni in materia di intermediazione finanziaria
                  (Законодателен декрет — всички разпоредби в областта на финансовото посредничество)

                  № 58 от 24 февруари 1998 г.

                  Част I, член 1
                  Част II, член 37

                  Provvedimento della Banca d’Italia — Regolamento sulla gestione collettiva del risparmio
                  (Закон за Banca d’Italia — Регламент за колективното управление на спестявания)

                  14 април 2005 г.

                  Дял V, глава 1, раздел II, параграф 4.6

                  Два пъти годишно

                  Decreto ministeriale — Regolamento attuativo dell’articolo 37 del decreto legislativo del 24 febbraio 1998, n. 58
                  (Министерски декрет — Регламент за изпълнение на член 37 от Законодателен декрет № 58 от 24 февруари 1998 г.)

                  № 228 от 24 май 1999 г.

                  Глава II, член 12

                  Португалия

                  Fundos de capital de risco
                  (Фондове за рисков капитал)

                  Decreto-Lei
                  (Декрет-закон)

                  № 375/2007 от 8 ноември 2007 г.

                  Член 18

                  Regulamento da Comissão do Mercado de Valores Mobiliários
                  (Регламент на Комисията за пазари на ценни книжа)

                  № 1/2008 от 14 февруари 2008 г.

                  Членове 4 и 11

                  Два пъти годишно


title: Решение на Съвета от 6 май 2014 година за назначаване на един член на управителния съвет на Европейската агенция по химикали

text:
               15.5.2014

               BG

               Официален вестник на Европейския съюз

               C 145/2

         РЕШЕНИЕ НА СЪВЕТА
   от 6 май 2014 година
   за назначаване на един член на управителния съвет на Европейската агенция по химикали
   2014/C 145/02
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH), за създаване на Европейска агенция по химикали, за изменение на Директива 1999/45/ЕО и за отмяна на Регламент (ЕИО) № 793/93 на Съвета и Регламент (ЕО) № 1488/94 на Комисията, както и на Директива 76/769/ЕИО на Съвета и директиви 91/155/ЕИО, 93/67/ЕИО, 93/105/ЕО и 2000/21/ЕО на Комисията (1), и по-специално член 79 от него,
   като има предвид, че:

               (1)

               В член 79 от Регламент (ЕО) № 1907/2006 се предвижда, че Съветът назначава по един представител от всяка държава членка за член на управителния съвет на Европейската агенция по химикали („управителния съвет“).

               (2)

               С решение от 17 май 2011 г. (2) Съветът назначи 15 членове на управителния съвет.

               (3)

               Правителството на Дания информира Съвета за своето намерение да замени датския представител в управителния съвет и представи кандидатурата на нов представител, който следва да бъде назначен за периода до 31 май 2015 г.,

         ПРИЕ НАСТОЯЩОТО РЕШЕНИЕ:
   Член 1
   Г-н Henrik Søren LARSEN, с датско гражданство, роден на 9 декември 1961 г., се назначава за член на управителния съвет на Европейската агенция по химикали на мястото на г-н Peter ØSTERGAARD за периода от 6 май 2014 г. до 31 май 2015 г.
   Член 2
   Настоящото решение влиза в сила в деня на приемането му.

      Съставено в Брюксел на 6 май 2014 година.

            За Съвета

            Председател

         G. STOURNARAS

      (1)  ОВ L 396, 30.12.2006 г., стр. 1.

      (2)  ОВ C 151, 21.5.2011 г., стр. 1.


title: Решение 2006/386/ОВППС на Съвета от 1 юни 2006 година за прилагане на Обща позиция 2005/411/ОВППС относно ограничителните мерки срещу Судан

text:
Важна правна забележка

|

32006D0386

Официален вестник n° L 148 , 02/06/2006 стр. 0061 - 0062 Официален вестник n° L 294 , 25/10/2006 стр. 0177 - 0178

		20060601Решение 2006/386/ОВППС на Съветаот 1 юни 2006 годиназа прилагане на Обща позиция 2005/411/ОВППС относно ограничителните мерки срещу СуданСЪВЕТЪТ НА ЕВРОПЕЙСКИЯ СЪЮЗ,като взе предвид Обща позиция 2005/411/ОВППС [1], и по-специално член 6 от нея, във връзка с член 23, параграф 2 от Договора за Европейския съюз,като има предвид, че:(1) На 30 май 2005 г. Съветът прие Обща позиция 2005/411/ОВППС за изпълнение на мерките, наложени на Судан с Резолюция 1591 (2005) на Съвета за сигурност на Обединените нации.(2) На 25 април 2006 г. Съветът за сигурност прие Резолюция 1672 (2006), с която съгласно глава VII от Хартата на Обединените нации реши, че всички държави трябва да въведат мерките, уточнени в параграф 3 от Резолюция 1591 (2005) по отношение на някои изброени лица, за които комитетът, създаден съгласно Резолюция 1591(2005), предостави необходимите подробни основания. Посоченият комитет също така следва да поддържа и обновява списъка с имена, когато е необходимо, както и да разглежда молби за изключване в съответствие с ролята, поверена на комитета в алинея 3а от Резолюция 1591 (2005).(3) Следователно приложението към Обща позиция 2005/411/ОВППС следва да се допълни,ПРИЕ НАСТОЯЩОТО РЕШЕНИЕ:Член 1Списъкът с лица, изложен в приложението към настоящото решение, се добавя към приложението към Обща позиция 2005/411/ОВППС.Член 2Настоящото решение влиза в сила в деня на приемането му.Член 3Настоящото решение се публикува в Официален вестник на Европейския съюз.Съставено в Люксембург на 1 юни 2006 година.За СъветаПредседателL. Prokop[1] ОВ L 139, 2.6.2005 г., стр. 25.--------------------------------------------------20060601ПРИЛОЖЕНИЕ"1. Фамилия, собствено/и име/имена: ELHASSAN Gaffar MohamedДруга информация: генерал-майор и командващ Западния военен регион към Въоръжените сили на Судан2. Фамилия, собствено/и име/имена: HILAL Sheikh MusaДруга информация: върховен вожд на племето Jalul в Северен Дарфур3. Фамилия, собствено/и име/имена: SHANT Adam YacubДруга информация: командващ Суданската освободителна армия4. Фамилия, собствено/и име/имена: BADRI Gabril Abdul KareemДруга информация: полеви командир на Националното движение за реформа и развитие"--------------------------------------------------


title: 2013/568/ЕС: Решение на Европейския парламент от 17 април 2013 година относно освобождаването от отговорност във връзка с изпълнението на бюджета на Европейския център за профилактика и контрол върху заболяванията за финансовата 2011 година#Резолюция на Европейския парламент от 17 април 2013 година съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейския център за профилактика и контрол върху заболяванията за финансовата 2011 година

text:
               16.11.2013

               BG

               Официален вестник на Европейския съюз

               L 308/203

         РЕШЕНИЕ НА ЕВРОПЕЙСКИЯ ПАРЛАМЕНТ
   от 17 април 2013 година
   относно освобождаването от отговорност във връзка с изпълнението на бюджета на Европейския център за профилактика и контрол върху заболяванията за финансовата 2011 година
   (2013/568/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейския център за профилактика и контрол върху заболяванията за финансовата 2011 година,

               —

               като взе предвид доклада на Сметната палата относно годишните отчети на Европейския център за профилактика и контрол върху заболяванията за финансовата 2011 година, придружен от отговорите на Центъра (1),

               —

               като взе предвид препоръката на Съвета от 12 февруари 2013 г. (05753/2013 – C7–0041/2013),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕО) № 851/2004 на Европейския парламент и на Съвета от 21 април 2004 г. за създаване на Европейски център за профилактика и контрол върху заболяванията (4), и по-специално член 23 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,

               —

               като взе предвид член 77 и приложение VI към своя правилник,

               —

               като взе предвид доклада на Комисията по бюджетен контрол и становището на Комисията по околна среда, обществено здраве и безопасност на храните (A7-0082/2013),

               1.

               Освобождава от отговорност директора на Европейския център за профилактика и контрол върху заболяванията във връзка с изпълнението на бюджета на Центъра за финансовата 2011 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на директора на Европейския център за профилактика и контрол върху заболяванията, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 388, 15.12.2012 г., стр. 66.

      (2)  ОВ L 248, 16.9.2002 г., стр. 1.

      (3)  ОВ L 298, 26.10.2012 г., стр. 1.

      (4)  ОВ L 142, 30.4.2004 г., стр. 1.

      (5)  ОВ L 357, 31.12.2002 г., стр. 72.

      РЕЗОЛЮЦИЯ НА ЕВРОПЕЙСКИЯ ПАРЛАМЕНТ
      от 17 април 2013 година
      съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейския център за профилактика и контрол върху заболяванията за финансовата 2011 година
      ЕВРОПЕЙСКИЯТ ПАРЛАМЕНТ,

                  —

                  като взе предвид окончателните годишни отчети на Европейския център за профилактика и контрол върху заболяванията за финансовата 2011 година,

                  —

                  като взе предвид доклада на Сметната палата относно годишните отчети на Европейския център за профилактика и контрол върху заболяванията за финансовата 2011 година, придружен от отговорите на Центъра (1),

                  —

                  като взе предвид препоръката на Съвета от 12 февруари 2013 г. (05753/2013 – C7–0041/2013),

                  —

                  като взе предвид член 319 от Договора за функционирането на Европейския съюз,

                  —

                  като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2) („Финансовия регламент“), и по-специално член 185 от него,

                  —

                  като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

                  —

                  като взе предвид Регламент (ЕО) № 851/2004 на Европейския парламент и на Съвета от 21 април 2004 г. за създаване на Европейски център за профилактика и контрол върху заболяванията (4), и по-специално член 23 от него,

                  —

                  като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,

                  —

                  като взе предвид член 77 и приложение VI към своя правилник,

                  —

                  като взе предвид доклада на Комисията по бюджетен контрол и становището на Комисията по околна среда, обществено здраве и безопасност на храните (A7-0082/2013),

                  A.

                  като има предвид, че Европейският център за профилактика и контрол върху заболяванията („Центърът“), със седалище в Стокхолм, е създаден с Регламент (ЕО) № 851/2004;

                  Б.

                  като има предвид, че на 10 май 2012 г. Парламентът освободи директора на Центъра от отговорност във връзка с изпълнението на бюджета на Центъра за финансовата 2010 година (6) и в резолюцията, придружаваща решението за освобождаване от отговорност, Парламентът, наред с другото:

                              —

                              настоятелно призова Центъра да приложи достатъчно мерки, за да гарантира прозрачността на своите процедури по назначаване на персонал,

                              —

                              изрази загриженост, че високото ниво на пренесени бюджетни кредити и ниското ниво на начислени разходи са прекомерни и противоречат на принципа на ежегодност на бюджета,

                              —

                              изрази становището си, че Центърът е орган на Съюза, който играе важна роля за укрепване и развитие на наблюдението на заболяванията на европейско равнище, за оценка и представяне на информация относно съществуващите и възникващите заплахи за здравето на човека, причинени от инфекциозни заболявания, както и за обобщаване на знанията относно здравето в Европа;

                  В.

                  като има предвид, че в своя доклад относно годишните отчети на Центъра за финансовата 2011 година Сметната палата изразява становище с резерви във връзка с нередности в управлението на рамков договор, сключен през 2009 г., поради факта, че впоследствие Центърът е изменил договора, което е довело до плащания над определения таван, които се считат за нередовни и техният размер надвишава прага на същественост;

                  Г.

                  като има предвид, че бюджетът на Центъра за 2011 г. е 56 656 000 EUR, в сравнение с 57 800 000 EUR през 2010 г., което е намаление с 2 %;

                  Д.

                  като има предвид, че вноската на Съюза в бюджета на Центъра за 2011 г. е 55 400 000 EUR,

         Бюджетно и финансово управление

                  1.

                  Отбелязва, че 2011 г. е първата година, в която Центърът получава становище с резерви от Сметната палата.

                  2.

                  Отбелязва със загриженост забележките на Сметната палата, и по-специално следната: „През 2009 г. Центърът е сключил рамков договор за максимална сума от 9 милиона евро, който му позволява да подпише конкретни договори с избрани доставчици в рамките на тази сума. [..] Последващите корекции увеличават стойността на тези договори на 14,9 милиона евро. До края на 2011 г. извършените плащания възлизат на 12,2 милиона евро, от които 3,2 милиона евро са извършени през 2011 г. Бюджетните задължения и плащания над определения в рамковия договор таван от 9 милиона евро са нередовни.“.

                  3.

                  Взема предвид, че според Центъра,

                              —

                              в публикуваното съобщение за сключване на рамков договор се упоменава „минимум 3 000 000 EUR годишно“, докато в подписаните конкретни договори не се посочва стойност на обществените поръчки, които ще бъдат възложени, а член I.1, озаглавен „Предмет“ във всеки подписан договор, уточнява, че „подписването на договора не налага задължение на Центъра за покупка“,

                              —

                              доставката на договорените услуги е проверена и сметките са платени в съответствие с процедурите, предвидени във Финансовия регламент, всички плащания са извършени правомерно за предоставени услуги и не са загубени средства,

                              —

                              конкретните обществени поръчки са възложени чрез процедура за възлагане на обществена поръчка, съответстваща на „откритата процедура“, определена във Финансовия регламент, и в съответствие с вътрешната процедура на Центъра, за да се гарантират оптимални от икономическа гледна точка резултати, реална конкуренция и прозрачност; взема предвид също така, че не могат да бъдат установени страни, които може да са били ощетени от процедурата за възлагане на обществена поръчка или от възложените впоследствие обществени поръчки.

                  4.

                  Отбелязва, че когато е научил за тази нередност, Центърът се е консултирал със Сметната палата относно последващите действия и е предприел мерки за подобряване на положението чрез централизиране на всички услуги в областта на информационните и комуникационните технологии, както и предприемане на допълнителни мерки за избягване на подобни нередности в бъдеще.

                  5.

                  Припомня, че общият бюджет на Центъра за 2011 г. възлиза на 56 656 000 EUR, от които 1 256 000 EUR са вноска на държавите от Европейската асоциация за свободна търговия.

                  6.

                  Въз основа на годишните отчети за 2011 г. установява, че изпълнението на бюджета в края на 2011 г. се е повишило леко по отношение на бюджетните кредити за поети задължения и е достигнало 54,5 милиона евро, което представлява 96 %, в сравнение с 95 % през 2010 г.

         Резултати от дейността

                  7.

                  Отбелязва, че изпълнението на бюджета по отношение на бюджетните кредити за плащания се е повишило с 8 % в сравнение с 2010 г. и е достигнало 76 % от общия бюджет, в сравнение с 68 % през 2010 г.; отчита все пак, че това е подобрение в сравнение с 68 % през 2010 г., но Центърът трябва да положи още усилия в това отношение.

         Счетоводна система

                  8.

                  Въз основа на годишните отчети отбелязва, че 2010 г. е първата пълна година, през която Центърът е изпълнил своя бюджет за цялата година посредством ABAC WF (интегрираната бюджетна и счетоводна система на Комисията).

         Пренесени бюджетни кредити

                  9.

                  Изразява сериозна загриженост, че докладът на Сметната палата показва, че за 2011 г., както и през предходната година, е отчетено високо ниво на преноси; отбелязва, че 11 милиона евро (20 %) от общия бюджет за 2011 г. са пренесени за 2012 г., в това число 38 % от бюджетните кредити по дял III (Оперативни разходи); призовава Центъра да информира органа по освобождаване от отговорност относно взетите мерки за преодоляване на този недостатък, тъй като големият обем на пренесени бюджетни кредити и ниското ниво на начислени разходи (5,4 милиона евро), противоречат на принципа на ежегодност на бюджета.

         Безвъзмездни средства

                  10.

                  Въз основа на доклада на Сметната палата отбелязва, че едно споразумение на стойност 0,2 милиона евро е подписано през 2011 г., повече от четири месеца след началото на дейностите; приветства подобрените процедури на Центъра за управление на договорите.

         Обществени поръчки

                  11.

                  Въз основа на годишните отчети отбелязва, че през 2011 г. службата за възлагане на обществени поръчки е работила по 60 открити процедури, 59 покани за подаване на оферти и една покана за представяне на предложения, както и по 46 процедури за повторно обявяване (рамкови договори в областта на информационните технологии); отбелязва освен това, че са били приключени 14 процедури на договаряне на стойност над 25 000 EUR, сред които една на стойност над 60 000 EUR.

                  12.

                  Установява въз основа на доклада на директора до органа по освобождаване от отговорност относно мерките, предприети с оглед на забележките на органа по освобождаване от отговорност за финансовата 2010 година, че всички открити процедури за възлагане на обществени поръчки, с изключение на 10, са приключили успешно с възлагането на една или няколко обществени поръчки и че всички процедури на договаряне, с изключение на пет, са довели до успешно възлагане на обществени поръчки; призовава Центъра да представи на органа по освобождаване от отговорност допълнителни резултати относно процедурите за възлагане на обществени поръчки.

         Процедури за назначаване на персонал

                  13.

                  Въз основа на годишните отчети отбелязва, че общият брой на срочно наетите служители в Центъра към 31 декември 2011 г. е бил 177, от общо 200 длъжности, предвидени в щатното разписание за 2011 г.; счита, че някои от разпоредбите на Правилника за длъжностните лица могат да представляват значителна административна тежест; затова насърчава Комисията да осигури известна степен на опростяване по член 110 от Правилника за длъжностните лица по отношение на агенциите.

                  14.

                  Приветства въвеждането през януари 2012 г. на преразгледаната вътрешна процедура за назначаване на персонал в Центъра.

                  15.

                  Счита, че е важно, че Центърът е преразгледал своите вътрешни процедури по назначаване и подбор на персонал, за които Сметната палата е отбелязала, че могат да бъдат подобрени; насърчава стриктното прилагане на новия набор от правила и ще продължава да следи за тяхното прилагане.

                  16.

                  Изисква Центърът да предостави допълнителна информация относно процента на незаетите длъжности.

         Вътрешен одит

                  17.

                  Отбелязва, че като част от работата по годишния доклад за 2011 г. е направен преглед на прилагането на системата за вътрешен контрол; отчита по-специално, че един от стандартите относно оценката на дейностите все още не е приложен, а три други са само частично приложени, докато останалите са приложени в значителна степен или са напълно приложени; призовава Центъра да предприеме незабавни действия в тази връзка и да информира органа по освобождаване от отговорност за постигнатия напредък.

                  18.

                  По отношение на други забележки, придружаващи решението за освобождаване от отговорност, които имат хоризонтален характер, препраща към своята резолюция от 17 април 2013 г. (7) относно резултатите от дейността, финансовото управление и контрола на агенциите.

         (1)  ОВ C 388, 15.12.2012 г., стр. 66.

         (2)  ОВ L 248, 16.9.2002 г., стр. 1.

         (3)  ОВ L 298, 26.10.2012 г., стр. 1.

         (4)  ОВ L 142, 30.4.2004 г., стр. 1.

         (5)  ОВ L 357, 31.12.2002 г., стр. 72.

         (6)  ОВ L 286, 17.10.2012 г., стр. 184.

         (7)  Приети текстове, P7_TA(2013)0134 (вж. страница 374 от настоящия брой на Официален вестник).


title: 2011/841/ЕС: Решение на Съвета от 5 декември 2011 година за сключването на Споразумението между Европейския съюз и Република Хърватия за участието на Република Хърватия в работата на Европейския център за мониторинг на наркотиците и наркоманиите#Споразумение между Европейския съюз и Република Хърватия за участието на Република Хърватия в работата на Европейския център за мониторинг на наркотиците и наркоманиите

text:
               16.12.2011

               BG

               Официален вестник на Европейския съюз

               L 334/6

         РЕШЕНИЕ НА СЪВЕТА
   от 5 декември 2011 година
   за сключването на Споразумението между Европейския съюз и Република Хърватия за участието на Република Хърватия в работата на Европейския център за мониторинг на наркотиците и наркоманиите
   (2011/841/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 168, параграф 5 във връзка с член 218, параграф 6, буква а), подточка v) от него,
   като взе предвид предложението на Европейската комисия,
   като взе предвид одобрението на Европейския парламент,
   като има предвид, че:

               (1)

               Регламент (ЕО) № 1920/2006 на Европейския парламент и на Съвета от 12 декември 2006 г. относно Европейския център за мониторинг на наркотиците и наркоманиите (1) предвижда в член 21 от него, че Европейският център за мониторинг на наркотиците и наркоманиите е открит за участие на всяка трета държава, която споделя интересите на Съюза и неговите държави-членки в целите и работата на Центъра.

               (2)

               Споразумението между Европейския съюз и Република Хърватия за участието на Република Хърватия в работата на Европейския център за мониторинг на наркотиците и наркоманиите (по-нататък „Споразумението“) бе подписано от името на Съюза на 6 декември 2010 г. при условие на сключването му.

               (3)

               Споразумението следва да бъде одобрено,

         ПРИЕ НАСТОЯЩОТО РЕШЕНИЕ:
   Член 1
   Споразумението между Европейския съюз и Република Хърватия за участието на Република Хърватия в работата на Европейския център за мониторинг на наркотиците и наркоманиите (по-нататък „Споразумението“) се одобрява от името на Съюза.
   Текстът на Споразумението е приложен към настоящото решение.
   Член 2
   Председателят на Съвета посочва лицето(лицата), упълномощено(и) да предаде(ат) от името на Съюза дипломатическата нота, предвидена в член 10 от споразумението (2).
   Член 3
   Настоящото решение влиза в сила в деня на приемането му.

      Съставено в Брюксел на 5 декември 2011 година.

            За Съвета

            Председател

         M. DOWGIELEWICZ

      (1)  ОВ L 376, 27.12.2006 г., стр. 1.

      (2)  Датата на влизане в сила на Споразумението ще се публикува в Официален вестник на Европейския съюз от Генералния секретариат на Съвета.

      ПРЕВОД
      СПОРАЗУМЕНИЕ
      между Европейския съюз и Република Хърватия за участието на Република Хърватия в работата на Европейския център за мониторинг на наркотиците и наркоманиите
      ЕВРОПЕЙСКИЯТ СЪЮЗ (по-нататък „Съюзът“),
      от една страна, и
      РЕПУБЛИКА ХЪРВАТИЯ,
      от друга страна,
      КАТО ПРИПОМНЯТ, че Европейският съвет от Солун 2003 г. цели постигането на по-задълбочени привилегировани отношения между Европейския съюз и Западните Балкани, като се използва натрупаният опит от разширяването;
      КАТО ВЗЕМАТ ПРЕДВИД Регламент (ЕО) № 1920/2006 на Европейския парламент и на Съвета от 12 декември 2006 г. относно Европейския център за мониторинг на наркотиците и наркоманиите (преработен) (1) (по-нататък съответно „регламентът“ и „Центърът“);
      КАТО ИМАТ ПРЕДВИД, че в член 21 регламентът предвижда Центърът да бъде открит за участие от трети държави, които споделят интересите на Съюза и тези на неговите държави-членки в целите и работата на Центъра;
      КАТО ИМАТ ПРЕДВИД, че Република Хърватия споделя предвидените в регламента цели на Центъра и тъй като крайната цел на Република Хърватия е да стане член на Европейския съюз;
      КАТО ИМАТ ПРЕДВИД, че Република Хърватия приема описанието на задачите на Центъра, неговия метод на работа и неговите приоритетни области, както са описани в регламента;
      КАТО ИМАТ ПРЕДВИД, че в Република Хърватия съществува подходяща институция, която да бъде свързана с Европейската информационна мрежа за наркотици и наркомании (Reitox),
      СЕ СПОРАЗУМЯХА ЗА СЛЕДНОТО:
      Член 1
      Участие
      Република Хърватия участва изцяло в работата на Центъра съгласно условията, определени в настоящото споразумение.
      Член 2
      Европейска информационна мрежа за наркотици и наркомании (Reitox)
      1.   Република Хърватия се свързва с Reitox.
      2.   Република Хърватия уведомява Центъра за основните елементи на своята национална информационна мрежа, включително и за своя национален център за мониторинг, в срок от 28 дни от влизането в сила на настоящото споразумение и посочва поименно всички други специализирани центрове, които могат да допринесат за работата на Центъра.
      Член 3
      Управителен съвет
      Управителният съвет на Центъра кани представител на Република Хърватия да участва в своите заседания. Представителят участва изцяло без право на глас. В изключителни случаи Управителният съвет може да свика заседание, ограничено до участието на представители на държавите-членки и на Европейската комисия, по въпроси, които са от конкретен интерес за Съюза и за неговите държави-членки.
      На заседание с представителите на Република Хърватия Управителният съвет определя подробните договорености относно участието на Република Хърватия в работата на Центъра.
      Член 4
      Бюджет
      Република Хърватия участва финансово с вноски в дейностите на Центъра в съответствие с разпоредбите, установени в приложението към настоящото споразумение, от което въпросното приложение е неразделна част.
      Член 5
      Защита и поверителност на информацията
      1.   Когато въз основа на настоящото споразумение Центърът препраща информация до хърватските органи в съответствие с правото на Съюза и на Република Хърватия, тази информация може да бъде използвана единствено за посочената цел и при условията, определени от препращащия орган. Тази информация не може да съдържа лични данни.
      2.   Данните относно наркотици и наркомании, предоставени от хърватските органи на Центъра, могат да бъдат публикувани при спазване на правилата на Съюза и на Република Хърватия относно разпространението и поверителността на информацията. Лични данни не могат да бъдат публикувани, нито да стават достояние на обществеността.
      3.   Определените специализирани центрове в Република Хърватия не са задължени да предоставят информация, класифицирана като поверителна съгласно хърватското законодателство.
      4.   По отношение на данните, предоставяни от хърватските органи на Центъра, същият е длъжен да спазва правилата, установени в член 6 от регламента.
      Член 6
      Правен статут
      Центърът се ползва в Република Хърватия със същата правоспособност, каквато се предоставя на правните субекти съгласно хърватското право.
      Член 7
      Отговорност
      Отговорността на Центъра се определя съгласно правилата, установени в член 19 от регламента.
      Член 8
      Привилегии
      За да могат Центърът и неговите служители да изпълняват задачите си, Република Хърватия им предоставя същите привилегии и имунитети, както тези, които се съдържат в членове 1—4, членове 5 и 6, членове 10—13, членове 15, 17 и 18 от Протокол № 7 относно привилегиите и имунитетите на Европейския съюз, приложен към Договора за Европейския съюз, Договора за функционирането на Европейския съюз и Договора за създаване на Европейската общност за атомна енергия.
      Член 9
      Правилник за длъжностните лица
      Съгласно условията, установени в член 12, параграф 2, буква а) от Условията за работа на другите служители на Европейските общности, установени в Регламент (ЕИО, Евратом, ЕОВС) № 259/68 (2), граждани на Република Хърватия, ползващи се с пълните си граждански права, могат да бъдат наемани на работа по договор от директора на Центъра.
      Член 10
      Влизане в сила
      Настоящото споразумение влиза в сила на първия ден от втория месец, следващ датата на получаване на последната дипломатическа нота, която потвърждава, че правните изисквания на съответната договаряща страна, свързани с влизането в сила на споразумението, са били изпълнени.
      Член 11
      Действителност и прекратяване
      1.   Настоящото споразумение се сключва за неопределен срок. То се прекратява на датата на присъединяването на Република Хърватия към Съюза.
      2.   Всяка договаряща страна може да денонсира настоящото споразумение, като нотифицира писмено другата страна. Настоящото споразумение престава да се прилага шест месеца след датата на получаване на такава нотификация.

         Съставено в Брюксел на 6 декември 2010 г. в два еднообразни екземпляра на английски език.

               За Европейския съюз

               За Република Хърватия

         (1)  ОВ L 376, 27.12.2006 г., стр. 1.

         (2)  ОВ L 56, 4.3.1968 г., стр. 1.

         ПРИЛОЖЕНИЕ

            ФИНАНСОВИ ВНОСКИ НА РЕПУБЛИКА ХЪРВАТИЯ В ЕВРОПЕЙСКИЯ ЦЕНТЪР ЗА МОНИТОРИНГ НА НАРКОТИЦИТЕ И НАРКОМАНИИТЕ

                     1.

                     Финансовата вноска, платима от Република Хърватия в общия бюджет на Европейския съюз за участие в Центъра, ще се увеличава постепенно за период от четири години, през който дейностите ще бъдат поетапно въведени от Република Хърватия. Финансовите вноски, които се изисква да бъдат направени, са:

                                 —

                                 през първата година на участие

                                 100 000 EUR

                                 —

                                 през втората година на участие

                                 150 000 EUR

                                 —

                                 през третата година на участие

                                 210 000 EUR

                                 —

                                 през четвъртата година на участие

                                 271 000 EUR

                           Считано от петата година от участието, годишните финансови вноски, платими от Република Хърватия на Центъра, се равняват на вноската за четвъртата година от участието, индексирана с процента на увеличение на отпусканата от Съюза субсидия на Центъра.
                     Република Хърватия може частично да използва помощ от Съюза за изплащане на вноските в Центъра, като през първата година от участието може да се използва максимум 75 % помощ от Съюза, през втората година от участието — 60 %, и през следващите периоди — 50 %. При условията на отделна програмна процедура исканите средства от Съюза ще бъдат прехвърлени на Република Хърватия чрез отделен финансов меморандум.
                     Останалата част от вноската се поема от Република Хърватия.

                     2.

                     Финансовата вноскна на Република Хърватия се управлява в съответствие с Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (1) и Регламент (ЕО, Евратом) № 2342/2002 на Комисията от 23 декември 2002 г. относно определянето на подробни правила за прилагането на Регламент (ЕО, Евратом) № 1605/2002 на Съвета относно Финансовия регламент, приложим към общия бюджет на Европейските общности (2). Пътните и дневните разноски на представители и експерти на Република Хърватия, направени с цел участие в дейностите на Центъра или в срещи, свързани с изпълнението на работната програма на Центъра, се възстановяват от Центъра на същите основания и в съответствие с процедурите, които са в сила за държавите-членки на Съюза към дадения момент.

                     3.

                     За първата календарна година от участието си Република Хърватия ще плати вноска, изчислена пропорционално от датата на участието си до края на годината. През следващите години вноските ще се определят в съответствие с настоящото споразумение.

            (1)  ОВ L 248, 16.9.2002 г., стр. 1.

            (2)  ОВ L 357, 31.12.2002 г., стр. 1.


title: Решение 2011/361/ОВППС на Съвета от 20 декември 2010 година за подписване и сключване на Споразумение между Европейския съюз и Република Сърбия за създаване на рамка за участието на Република Сърбия в операциите на Европейския съюз за управление на кризи#Споразумение между Европейския Съюз и Република Сърбия за създаване на рамка за участието на Република Сърбия в операциите на Европейския съюз за управление на кризи

text:
               23.6.2011

               BG

               Официален вестник на Европейския съюз

               L 163/1

         РЕШЕНИЕ 2011/361/ОВППС НА СЪВЕТА
   от 20 декември 2010 година
   за подписване и сключване на Споразумение между Европейския съюз и Република Сърбия за създаване на рамка за участието на Република Сърбия в операциите на Европейския съюз за управление на кризи
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 37 от него,
   като взе предвид Договора за функционирането на Европейския съюз, и по-специално член 218, параграфи 5 и 6 от него,
   като взе предвид предложението на върховния представител на Съюза по въпросите на външните работи и политиката на сигурност (наричан по-нататък „ВП“),
   като има предвид, че:

               (1)

               Условията за участие на трети държави в операции на Европейския съюз за управление на кризи следва да бъдат установени в споразумение за създаване на рамка за подобно евентуално бъдещо участие, а не да се определят поотделно за всяка конкретна операция.

               (2)

               След като на 26 април 2010 г. бе прието решение на Съвета за разрешаване на започването на преговори, ВП договори Споразумение между Европейския съюз и Република Сърбия за създаване на рамка за участието на Република Сърбия в операциите на Европейския съюз за управление на кризи (наричано по-нататък „споразумението“).

               (3)

               Споразумението следва да бъде одобрено,

         ПРИЕ НАСТОЯЩОТО РЕШЕНИЕ:
   Член 1
   Споразумението между Европейския съюз и Република Сърбия за създаване на рамка за участието на Република Сърбия в операциите на Европейския съюз за управление на кризи се одобрява от името на Съюза.
   Текстът на споразумението е приложен към настоящото решение.
   Член 2
   Председателят на Съвета се оправомощава да посочи лицето(ата), упълномощено(и) да подпише(ат) споразумението, така че да бъде обвързан Съюзът.
   Член 3
   Настоящото решение влиза в сила в деня на приемането му.

      Съставено в Брюксел на 20 декември 2010 година.

            За Съвета

            Председател

         J. SCHAUVLIEGE

      ПРЕВОД
      СПОРАЗУМЕНИЕ
      между Европейския Съюз и Република Сърбия за създаване на рамка за участието на Република Сърбия в операциите на Европейския съюз за управление на кризи
      ЕВРОПЕЙСКИЯТ СЪЮЗ,
      от една страна, и
      РЕПУБЛИКА СЪРБИЯ,
      от друга страна,
      наричани по-долу „страните“,
      като имат предвид, че:

                  (1)

                  Европейският съюз (ЕС) може да взема решения за предприемане на действия в областта на управлението на кризи.

                  (2)

                  Европейският съюз решава дали трети държави да бъдат поканени да участват в операция на ЕС за управление на кризи. Република Сърбия може да приеме поканата на Европейския съюз и да предложи своето участие. В такъв случай Европейският съюз ще реши дали да приеме предложението за участие на Република Сърбия.

                  (3)

                  Условията за участието на Република Сърбия в операциите на ЕС за управление на кризи следва да се установят в споразумение за създаване на рамка за подобно евентуално бъдещо участие, а не да се определят поотделно за всяка конкретна операция.

                  (4)

                  Подобно споразумение не следва да засяга автономността на Европейския съюз за вземане на решения и не следва да е пречка за това решенията на Република Сърбия да участва в операции на ЕС за управление на кризи да бъдат вземани поотделно за всеки конкретен случай.

                  (5)

                  Подобно споразумение следва да се отнася единствено за бъдещи операции на ЕС за управление на кризи и не следва да засяга съществуващи споразумения, уреждащи участието на Република Сърбия във вече започнала операция на ЕС за управление на кризи,

            СЕ СПОРАЗУМЯХА ЗА СЛЕДНОТО:
      РАЗДЕЛ I

         ОБЩИ РАЗПОРЕДБИ

      Член 1
      Решения относно участието
      1.   След решението на Европейския съюз да покани Република Сърбия да участва в дадена операция на ЕС за управление на кризи и след като Република Сърбия вземе решение да участва, Република Сърбия предоставя на Европейския съюз информация за предлаганото от нея участие.
      2.   Европейският съюз прави оценка на участието на Република Сърбия, като се консултира с Република Сърбия.
      3.   Във възможно най-кратки срокове Европейският съюз предоставя на Република Сърбия първоначална оценка за вероятния размер на участието в общите разходи по операцията, за да съдейства на Република Сърбия да изготви предложението си.
      4.   Европейският съюз съобщава с писмо на Република Сърбия за резултатите от тази оценка, с оглед да се осигури участието на Република Сърбия в съответствие с разпоредбите на настоящото споразумение.
      Член 2
      Рамка
      1.   Република Сърбия се асоциира към решението на Съвета, с което Съветът на Европейския съюз решава, че ЕС ще проведе операцията за управление на кризи, и към всяко друго решение, с което Съветът на Европейския съюз решава да удължи срока на операцията на ЕС за управление на кризи, в съответствие с разпоредбите на настоящото споразумение и необходимите договорености за изпълнението му.
      2.   Участието на Република Сърбия в дадена операция на ЕС за управление на кризи не засяга автономността на Европейския съюз за вземане на решения.
      Член 3
      Статус на персонала и на въоръжените сили
      1.   Статусът на персонала, който Република Сърбия командирова за участие в гражданска операция на ЕС за управление на кризи, и/или на въоръжените сили, които Република Сърбия предоставя за военна операция на ЕС за управление на кризи, се урежда със споразумението относно статуса на въоръжените сили/мисията между Европейския съюз и държавата(ите), в която(ито) се провежда операцията, ако е сключено такова.
      2.   Статусът на персонала, предоставен на щаба или командните състави, разположени извън държавата(ите), в която(ито) се провежда операцията на ЕС за управление на кризи, се урежда с договорености между съответните щаб и командни състави и Република Сърбия.
      3.   Без да се засяга споразумението относно статуса на въоръжените сили/мисията, посочено в параграф 1, Република Сърбия упражнява юрисдикция над своя персонал, участващ в операцията на ЕС за управление на кризи.
      4.   Задължение на Република Сърбия е да отговаря на претенциите във връзка с участието в операция на ЕС за управление на кризи от страна на членове на нейния персонал или отнасящи се до тях. Република Сърбия отговаря за предприемането на необходимите мерки, по-специално от правно или дисциплинарно естество, срещу членовете на своя персонал в съответствие с нейните законови и подзаконови разпоредби.
      5.   Република Сърбия се задължава да направи декларация във връзка с отказа си от претенции срещу държавите — участнички в операция на ЕС за управление на кризи, в която Република Сърбия участва, като това ще стане при подписването на настоящото споразумение.
      6.   Европейският съюз се задължава неговите държави-членки да направят декларация във връзка с отказа си от претенции, свързани с бъдещо участие на Република Сърбия в дадена операция на ЕС за управление на кризи, като това ще стане при подписването на настоящото споразумение.
      Член 4
      Класифицирана информация
      1.   Република Сърбия предприема необходимите мерки, за да гарантира, че класифицираната информация на Европейския съюз е защитена в съответствие с разпоредбите относно сигурността на Съвета на Европейския съюз, съдържащи се в Решение 2001/264/ЕО на Съвета от 19 март 2001 г. за приемане на разпоредбите относно сигурността на Съвета (1), както и в съответствие с другите указания на компетентните органи, включително на командващия операцията на ЕС, когато става въпрос за военна операция на ЕС за управление на кризи, или на ръководителя на мисията на ЕС, когато става въпрос за гражданска операция на ЕС за управление на кризи.
      2.   Ако ЕС и Република Сърбия са сключили споразумение относно процедурите за сигурност при обмена на класифицирана информация, разпоредбите на това споразумение се прилагат в рамките на операцията на ЕС за управление на кризи.
      РАЗДЕЛ II

         РАЗПОРЕДБИ ОТНОСНО УЧАСТИЕТО В ГРАЖДАНСКИ ОПЕРАЦИИ ЗА УПРАВЛЕНИЕ НА КРИЗИ

      Член 5
      Персонал, командирован за участие в гражданска операция на ЕС за управление на кризи
      1.   Република Сърбия следи персоналът ѝ, командирован за участие в гражданска операция на ЕС за управление на кризи, да изпълнява своята мисия в съответствие със:

                  а)

                  решението на Съвета и последващите изменения, посочени в член 2, параграф 1;

                  б)

                  оперативния план;

                  в)

                  мерките за изпълнение.

            2.   Република Сърбия уведомява своевременно ръководителя на мисия на гражданската операция на ЕС за управление на кризи, както и върховния представител на Съюза по въпросите на външните работи и политиката на сигурност за всяка промяна в участието ѝ в гражданската операция на ЕС за управление на кризи.
      3.   Персоналът, командирован за участие в гражданска операция на ЕС за управление на кризи, преминава медицински преглед, бива ваксиниран и получава от компетентен орган в Република Сърбия медицинско свидетелство, удостоверяващо неговата пригодност за служба. Персоналът, командирован за участие в гражданска операция на ЕС за управление на кризи, представя копие от това свидетелство.
      Член 6
      Командна верига
      1.   Персоналът, командирован от Република Сърбия, изпълнява своите задължения и действа единствено в интерес на гражданската операция на ЕС за управление на кризи.
      2.   Целият персонал остава изцяло под командването на съответните национални органи.
      3.   Националните органи прехвърлят оперативното ръководство на Европейския съюз.
      4.   Ръководителят на мисия поема отговорността за гражданската операция на ЕС за управление на кризи и осигурява нейното командване и контрол на мястото на операциите.
      5.   Ръководителят на мисия ръководи гражданската операция на ЕС за управление на кризи и поема нейното текущо управление.
      6.   Република Сърбия има същите права и задължения по отношение на текущото управление на операцията като държавите-членки на Европейския съюз, участващи в нея, в съответствие с правните инструменти, посочени в член 2, параграф 1.
      7.   Ръководителят на мисия на гражданската операция на ЕС за управление на кризи отговаря за контрола върху дисциплината на персонала, участващ в гражданската операция на ЕС за управление на кризи. Когато се налага, съответният национален орган взема дисциплинарни мерки.
      8.   Република Сърбия посочва лице за контакти към националния контингент, което да представлява националния ѝ контингент в рамките на операцията. Лицето за контакти към националния контингент докладва на ръководителя на мисия на гражданската операция на ЕС за управление на кризи по въпроси с национално измерение и отговаря за ежедневната дисциплина на контингента.
      9.   Решението за прекратяване на операцията се взема от Европейския съюз след консултации с Република Сърбия, ако към датата на прекратяване на операцията Република Сърбия все още участва в гражданската операция на ЕС за управление на кризи.
      Член 7
      Финансови въпроси
      1.   Република Сърбия поема всички разходи, свързани с участието ѝ в операцията, с изключение на текущите разходи, както е заложено в оперативния бюджет на операцията. Тази разпоредба не засяга член 8.
      2.   В случай на смърт, увреждане, вреда или щета, причинени на физически или юридически лица от държавата(ите), в която(ито) се провежда операцията, Република Сърбия, при установяване на отговорността ѝ, изплаща обезщетение съгласно условията, предвидени в приложимото споразумение за статуса на мисията по член 3, параграф 1.
      Член 8
      Участие в оперативния бюджет
      1.   Република Сърбия участва във финансирането на бюджета на гражданската операция на ЕС за управление на кризи.
      2.   Финансовото участие на Република Сърбия в оперативния бюджет се изчислява въз основа на една от следните формули, като се използва тази, с която се получава по-малка сума:

                  а)

                  делът от референтната сума, пропорционално съответстващ на съотношението между БНД на Република Сърбия и общия БНД на всички държави, участващи в оперативния бюджет на операцията; или

                  б)

                  делът от референтната сума за оперативния бюджет, пропорционално съответстващ на съотношението между числеността на персонала от Република Сърбия, участващ в операцията, и общата численост на персонала от всички държави, участващи в операцията.

            3.   Независимо от параграфи 1 и 2 Република Сърбия не участва във финансирането на дневните надбавки, изплащани на персонала на държавите-членки на Европейския съюз.
      4.   Независимо от параграф 1 Европейският съюз по принцип освобождава Република Сърбия от финансово участие в конкретна гражданска операция на ЕС за управление на кризи, когато:

                  а)

                  Европейският съюз реши, че Република Сърбия предоставя значимо участие, което е съществено за тази операция; или

                  б)

                  Република Сърбия има БНД на човек от населението, който не надвишава БНД на никоя държава-членка на Европейския съюз.

            5.   Между ръководителя на мисия на гражданската операция на ЕС за управление на кризи и компетентните административни служби на Република Сърбия се подписва договореност за плащането на финансовото участие на Република Сърбия в оперативния бюджет на гражданската операция на ЕС за управление на кризи. Тази договореност включва, inter alia, разпоредби относно:

                  а)

                  размера на вноската;

                  б)

                  условията и реда за плащане на финансовото участие;

                  в)

                  процедурата за одит.

            РАЗДЕЛ III

         РАЗПОРЕДБИ ОТНОСНО УЧАСТИЕТО ВЪВ ВОЕННИ ОПЕРАЦИИ ЗА УПРАВЛЕНИЕ НА КРИЗИ

      Член 9
      Участие във военна операция на ЕС за управление на кризи
      1.   Република Сърбия следи нейните въоръжени сили и личен състав, участващи във военна операция на ЕС за управление на кризи, да изпълняват своята мисия в съответствие със:

                  а)

                  решението на Съвета и последващите изменения, посочени в член 2, параграф 1;

                  б)

                  оперативния план;

                  в)

                  мерките за изпълнение.

            2.   Личният състав, командирован от Република Сърбия, изпълнява своите задължения и действа единствено в интерес на военната операция на ЕС за управление на кризи.
      3.   Република Сърбия уведомява своевременно командващия операцията на ЕС за всяка промяна в участието ѝ в операцията.
      Член 10
      Командна верига
      1.   Всички въоръжени сили и целият личен състав, участващи във военната операция на ЕС за управление на кризи, остават изцяло под командването на съответните национални органи.
      2.   Националните органи прехвърлят оперативното и тактическото командване и/или контрол над своите въоръжени сили и личен състав на командващия операцията на ЕС, който има право да делегира своите правомощия.
      3.   Република Сърбия има същите права и задължения по отношение на текущото управление на операцията като държавите-членки на Европейския съюз, участващи в нея.
      4.   Командващият операцията на ЕС може във всеки един момент, след консултации с Република Сърбия, да поиска оттегляне на участието на Република Сърбия.
      5.   Република Сърбия назначава висш военен представител (ВВП), който представлява сръбския контингент в рамките на военната операция на ЕС за управление на кризи. ВВП провежда консултации с командващия въоръжените сили на ЕС по всички въпроси, свързани с операцията, и отговаря за ежедневната дисциплина на сръбския контингент.
      Член 11
      Финансови аспекти
      1.   Без да се засяга член 12, Република Сърбия поема всички разходи, свързани с участието в операцията, освен ако за разходите не е налице съвместно финансиране, предвидено в правните инструменти, посочени в член 2, параграф 1, както и в Решение 2008/975/ОВППС на Съвета от 18 декември 2008 г. за създаване на механизъм за администриране на финансирането на общите разходи за операциите на Европейския съюз с военни или отбранителни последици (Athena) (2).
      2.   В случай на смърт, увреждане, вреда или щета, причинени на физически или юридически лица от държавата(ите), в която(ито) се провежда операцията, Република Сърбия, при установяване на отговорността ѝ, изплаща обезщетение според условията, предвидени в приложимото споразумение за статуса на въоръжените сили по член 3, параграф 1.
      Член 12
      Участие в общите разходи
      1.   Република Сърбия участва във финансирането на общите разходи на военната операция на ЕС за управление на кризи.
      2.   Финансовото участие на Република Сърбия в общите разходи се изчислява въз основа на една от следните две формули, като се използва тази, с която се получава по-малка сума:

                  а)

                  делът от общите разходи, пропорционално съответстващ на съотношението между БНД на Република Сърбия и общия БНД на всички държави, участващи в общите разходи на операцията; или

                  б)

                  делът от общите разходи, пропорционално съответстващ на съотношението между числеността на личния състав от Република Сърбия, участващ в операцията, и общата численост на личния състав от всички държави, участващи в операцията.
                  При използването на формулата по параграф 2, буква б) и когато Република Сърбия участва с личен състав само в щаба на операцията или щаба на въоръжените сили, използваното съотношение се получава, като личният състав на тази държава се съотнесе към общата численост на личния състав на съответните щабове. В останалите случаи използваното съотношение се получава, като целият личен състав, с който участва Република Сърбия, се съотнася към общия личен състав на операцията.

            3.   Независимо от параграф 1 Европейският съюз по принцип освобождава Република Сърбия от финансово участие в общите разходи за конкретна военна операция на ЕС за управление на кризи, когато:

                  а)

                  Европейският съюз реши, че Република Сърбия предоставя значимо участие в активите и/или способностите, които са съществени за операцията; или

                  б)

                  Република Сърбия има БНД на човек от населението, който не надвишава БНД на никоя държава-членка на Европейския съюз.

            4.   Между администратора по Решение 2008/975/ОВППС и компетентните административни органи на Република Сърбия се сключва договореност. Тази договореност включва, inter alia, разпоредби относно:

                  а)

                  размера на вноската;

                  б)

                  условията и реда за плащане на финансовото участие;

                  в)

                  процедурата за одит.

            РАЗДЕЛ IV

         ЗАКЛЮЧИТЕЛНИ РАЗПОРЕДБИ

      Член 13
      Договорености относно изпълнението
      Без да се засягат разпоредбите на член 8, параграф 5 и член 12, параграф 4, техническите и административните договорености, необходими за целите на изпълнението на настоящото споразумение, се сключват между върховния представител на Европейския съюз по въпросите на външните работи и политиката на сигурност и компетентните органи на Република Сърбия.
      Член 14
      Неизпълнение
      Ако една от страните не изпълнява задълженията си съгласно настоящото споразумение, другата страна има право да прекрати настоящото споразумение с едномесечно предизвестие.
      Член 15
      Уреждане на спорове
      Споровете относно тълкуването или прилагането на настоящото споразумение се уреждат между страните по дипломатически път.
      Член 16
      Влизане в сила
      1.   Настоящото споразумение влиза в сила на първия ден от първия месец след датата, на която страните са се нотифицирали взаимно за приключването на необходимите за целта вътрешни процедури.
      2.   Настоящото споразумение се прилага временно от датата на подписването му.
      3.   Настоящото споразумение подлежи на редовно преразглеждане.
      4.   Настоящото споразумение може да бъде изменено въз основа на взаимно писмено изразено съгласие на страните.
      5.   Настоящото споразумение може да бъде денонсирано от всяка от страните чрез писмена нотификация за денонсиране, изпратена до другата страна. Денонсирането поражда действие шест месеца след получаване на нотификацията от другата страна.

         Съставено в Белград на осми юни две хиляди и единадесета година в два екземпляра на английски език.

            За Европейския съюз

            За Република Сърбия

         (1)  ОВ L 101, 11.4.2001 г., стр. 1.

         (2)  ОВ L 345, 23.12.2008 г., стр. 96.

         ТЕКСТ НА ДЕКЛАРАЦИИТЕ

            Текст за държавите-членки на ЕС:

         „При прилагането на решение на Съвета на ЕС относно операция на ЕС за управление на кризи, в която участва Република Сърбия, държавите-членки на Европейския съюз ще се стремят, доколкото това е допустимо съгласно националните им правни системи, да се откажат от всякакви евентуални претенции срещу Република Сърбия във връзка с увреждане или смърт на членове на техния персонал, вреда или щета на притежавани от тях активи, които се използват от операцията на ЕС за управление на кризи, ако това увреждане, смърт, вреда или щета:

                     —

                     са били причинени от членове на персонала на Република Сърбия при изпълнение на техните задължения във връзка с операцията на ЕС за управление на кризи, освен в случаите на груба небрежност или умишлено поведение,

                     —

                     или са били предизвикани от използването на активи, притежавани от Република Сърбия, при условие че активите са били използвани във връзка с операцията и с изключение на случаите на груба небрежност или умишлено поведение от страна на членове на персонала на Република Сърбия, ползващ тези активи и участващ в операцията на ЕС за управление на кризи.“

            Текст за Република Сърбия:

         „При прилагането на решение на Съвета на ЕС относно операция на ЕС за управление на кризи Република Сърбия ще се стреми, доколкото това е допустимо съгласно националната ѝ правна система, да се откаже от всякакви евентуални претенции срещу която и да е от другите държави, участващи в операцията на ЕС за управление на кризи, във връзка с увреждане или смърт на членове на нейния персонал, вреда или щета на притежавани от нея активи, които се използват от операцията на ЕС за управление на кризи, ако това увреждане, смърт, вреда или щета:

                     —

                     са били причинени от членове на персонала при изпълнение на техните задължения във връзка с операцията на ЕС за управление на кризи, освен в случаите на груба небрежност или умишлено поведение,

                     —

                     или са били предизвикани от използването на активи, притежавани от държавите, участващи в операцията на ЕС за управление на кризи, при условие че активите са били използвани във връзка с операцията и с изключение на случаите на груба небрежност или умишлено поведение от страна на членове на персонала, ползващ тези активи и участващ в операцията на ЕС за управление на кризи.“